Annabelle 3

***Annabelle 3*** () američki je horor film koji je režirao Gary Dauberman i napisao priču sa Jamesom Wanom. Producent je Peter Safran. Nastavak je filmovima *Annabelle* iz 2014. i *Annabelle: Početak* iz 2017. godine. Ovo je sedmi film u fransiži *Conjuring*. Uloge tumače Mckenna Grace, Madison Iseman, Katie Sarife, te Patrick Wilson i Vera Farmiga, koji ponavljaju svoje uloge kao Ed i Lorraine Warren.

Premijerno je prikazan 26. juna 2019. u SAD-u. Kritičari su dali različite kritike o filmu. Film je zaradio 231,3 miliona dolara širom svijeta.

## Radnja 
Odlučni zadržati Annabelle od uzrokovanja novog uništavanja, demonolozi Ed i Lorraine Warren dovode opsjednutu lutku u zaključanu sobu svoga doma, stavljajući je "sigurno" iza svetog stakla i pozivajući svećenika na sveti blagoslov. No, čeka ih bezbožna noć užasa jer Annabelle budi zle duhove u prostoriji, koji su svi bacili pogled na novu metu – Warrenovu desetogodišnju kćer, Judy i njene prijatelje.

## Uloge 
* Mckenna Grace kao Judy Warren
* Madison Iseman kao Mary Ellen
* Katie Sarife kao Daniela Rios
* Patrick Wilson kao Ed Warren
* Vera Farmiga kao Lorraine Warren
* Michael Cimino kao Bob Palmeri
* Paul Dean kao gospodin Palmeri
* Steve Coulter kao otac Gordon
* Luca Luhan kao Anthony Rios
* Anthony Wemmys kao gospodin Rios
* Alison White kao Gospođa Faley
* Stephen Blackehart kao Thomas
* Sade Katarina kao Camilla
* Kenzie Caplan kao Debbie
* Gary-7 kao otac Michael Morrisey / Duh svećenika
* Samara Lee kao otac Annabelle "Bee" Mullins
* Natalia Safran kao otac The Bride
* Douglas Tait kao otac the Black Shuck
* Alexander Ward kao otac Annabelle's Demon / The Ram

## Proizvodnja 
U aprilu 2018. godine Warner Bros najavio je da će nenavedeni film u franšizi *Conjuring* biti objavljen 3. jula 2019. godine. Kasnije istog mjeseca najavljeno je da će *Annabelle* dobiti treći dio. Gary Dauberman napisao je scenarij i režirao film. Gary Dauberman je sa Jamesom Wanom napravio priču. Peter Safran i James Wan producirali su film. Wan i Safran na San Diego Comic-Con 2018, otkrili su da će se događaj odviti u Warrensovoj kući i da je Annabelle sada postavila metu na Warrenovu desetogodišnju kćer Judy i njene prijatelje.

## Zarada 
Prema podacima od 24. septembra 2019. *Annabelle 3* zaradio je u Sjedinjenim Američkim Državama i Kanadi 74,2 milion dolara, a u ostalim državama 157,1 milion dolara, ukupno 231,3 milion dolara širom svijeta.

Procjenjuje se da je u Sjedinjenim Američkim Državama i Kanadi film zaradio od 30 do 35 miliona dolara u prvih pet dana prikazivanja u 3.587 kina. Prvog dana u srijedu film je zaradio 7,2 miliona dolara. U drugoj sedmici, film je pao za 52% i zaradio 9,8 miliona dolara, završivši na petom mjestu.

## Kritike 
Na sajtu agregatora za filmske recenzije Rotten Tomatoes, film ima ocjenu od 65% na temelju 187 recenzija, s prosječnom ocjenom 5,84/10. Kometar kritičara: "Zabava za ljubitelje čak i ako nije zastrašujuć kao ostali filmovi". Metacritic dao je filmu ocjenu 53 od 100 na osnovu 35 kritičara, ukazujući na "mješovite ili prosječne kritike". *CinemaScore* filmu dala je prosječnu ocjenu "B-" na skali od A do F.

## Vanjski linkovi 
* 

## Reference 
Kategorija:Filmovi iz 2019.
Kategorija:Filmovi Warner Brosa
Kategorija:Američki filmovi
Kategorija:Filmovi New Line Cinema
Kategorija:Filmovi s radnjom u Connecticutu